Diari Oficial de la Generalitat Valenciana


Sumari del DOGV 6768, del 07-05-2012 (2012/3954)

Notificació de la sentència dictada en el juí verbal número 512/2006.
---------------------------------------------------------------------

### Dades del document

Número de DOGV
:   6768

Data del DOGV
:   07-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3954


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el juí verbal número 512/2006. [2012/3954]  
Juí verbal 000512/2006  
De: Edificio Plaza.  
Procuradora: Vicenta M. Sellés Mingot.  
Contra: Khalifa Ayech Romdhani Susaeg.  
Procurador/a: -  
En el present procediment de juí verbal seguit a instàncies d'Edificio Plaza contra Khalifa Ayech Romdhani Susaeg s'ha dictat la sentència que literalment diu el següent:  
«Sentència número 38/2010  
Benidorm, 28 de gener de 2010  
José Antonio Pérez Nevot, magistrat titular del Jutjat de Primera Instància número 2 dels d'esta ciutat i el seu partit judicial, he vist les actuacions de juí verbal sobre la reclamació d'una quantitat que, amb el número 512 de 2006, s'han seguit davant d'este jutjat a instàncies de la Comunitat de Propietaris de l'edifici Plaza de Benidorm, representada per la procuradora Vicenta María Sellés Mingot i assistida del lletrat Jesús Herrero Romero, contra Khalifa Ayech Romdhani Susaeg, en situació processal de rebel·lia.  
Dispositiva  
Estime íntegrament la demanda interposada per la Comunitat de Propietaris de l'edifici Plaza de Benidorm, condemne Khalifa Ayech Romdhani Susaeg a pagar a la primera la suma de mil huit-cents seixanta-sis euros amb seixanta-set cèntims (1.866,67 €), més l'interés legal dels diners des del dia 28 d'abril de 2006 fins al dia 28 de gener de 2010, en que s'incrementarà en dos punts fins al seu complet pagament, i amb imposició de les costes d'esta instància a la part demandada.  
  
Notifiqueu en forma legal a les parts i feu-los saber que la present sentència no és ferma i que en contra pot interposar-se recurs d'apel·lació en un termini de cinc dies des de la seua notificació que, si és el cas, es prepararà davant d'este Jutjat per a ser resolt, amb la interposició i tramitació prèvia de l'Audiència Provincial d'Alacant. L'escrit de preparació del recurs haurà de reunir els següents requisits, sense els quals no s'admetrà a tràmit:  
1. S'haurà de citar la resolució apel·lada, manifestar la voluntat de recórrer-la i expressar els pronunciaments que s'impugnen (art. 457.2 LEC).  
2. Haurà d'acompanyar-se justificant de tindre satisfeta o consignada la quantitat a què es referix la dispositiva d'esta sentència (art. 449.4 LEC).  
3. Haurà d'acreditar-se haver constituït depòsit per import de cinquanta euros (50 €) en el compte d'este Jutjat (DA 15a LOPJ, en la redacció donada per LO 1/2009, de 3 de novembre).  
Esta és la meua sentència, de la qual s'expedirà certificació per a incorporar-la a les actuacions i es portarà l'original al llibre de sentències. Així ho pronuncie, mane i firme després de jutjar definitivament en primera instància».  
I atés que el demandat, Khalifa Ayech Romdhani Susaeg, es troba en parador ignorat, expedisc este edicte a fi que li valga de notificació de forma deguda.  
  
Benidorm, 11 d'octubre de 2011.- La secretària judicial: María Engracia Román Ivorra.